CELEX: 62020TN0265
Language: el
Date: 2020-05-04 00:00:00
Title: Υπόθεση T-265/20: Προσφυγή της 4ης Μαΐου 2020 — JR κατά Επιτροπής

27.7.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 247/19
            
         
      Προσφυγή της 4ης Μαΐου 2020 — JR κατά Επιτροπής
      (Υπόθεση T-265/20)
      (2020/C 247/28)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα: JR (εκπρόσωποι: L. Levi και A. Champetier, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να κρίνει την προσφυγή παραδεκτή και βάσιμη·
               
            
                  —
               
               
                  να ακυρώσει τις αποφάσεις της Επιτροπής της 28ης Φεβρουαρίου 2020 και της 9ης Απριλίου 2020, με τις οποίες το εν λόγω θεσμικό όργανο αρνήθηκε να κοινοποιήσει τα σχετικά με την προσφεύγουσα δεδομένα προσωπικού χαρακτήρα·
               
            
                  —
               
               
                  να καταδικάσει την καθής στο σύνολο των δικαστικών εξόδων.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής, η προσφεύγουσα προβάλλει δύο λόγους ακυρώσεως.
      
                  1.
               
               
                  Με τον πρώτο λόγο προβάλλεται παράβαση του άρθρου 41 του Χάρτη των Θεμελιωδών Δικαιωμάτων της Ευρωπαϊκής Ένωσης και του κανονισμού (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) 45/2001 και της απόφασης 1247/2002/ΕΚ (ΕΕ 2018, L 295, σ. 39), ειδικότερα δε του άρθρου 17 του κανονισμού αυτού. Τέλος, η προσφεύγουσα θεωρεί ότι οι προσβαλλόμενες αποφάσεις παραβιάζουν το θεμελιώδες δικαίωμα προσβάσεως στα προσωπικά δεδομένα.
               
            
                  2.
               
               
                  Με τον δεύτερο λόγο προβάλλεται παραβίαση της αρχής της χρηστής διοικήσεως και παράβαση του κανονισμού 2018/1725, ειδικότερα δε του άρθρου 14, παράγραφοι 1 και 2, και του άρθρου 17, παράγραφος 3, του εν λόγω κανονισμού.